钦定古今图书集成/方舆汇编/职方典/第1212卷 > 长沙府兵制考 府志
## 钦定古今图书集成/方舆汇编/职方典/第1212卷 > 长沙府兵制考 府志

府总

偏沅军门　在府城北门。顺治十四年，经略洪驻札，起建。康熙三年，以偏沅抚院移镇长沙，耑治湖南长、宝、衡、永、辰、常、岳七府，郴、靖二州，遂为节镇之所。

长沙协镇　旧署在府南门，今改迁于浏阳门。副总兵胡重修。

长沙卫　旧署创于德闰门内，复建于新开门，后毁于兵。顺治初，因旧址建立，缘以地僻兵众，乃借宦宅居之。后守备王翮移于《屈贾》祠之右。康熙十三年，吴逆踞城，拆毁，卫职悉借民居。二十三年，守备胡德麟始因旧基新为创建。巡抚偏沅等处地方提督军务，兼理粮饷部院军门驻札长沙府。

抚标游击二员　　　，守备二员。

千总四员　　　，把总八员。

长沙府城守副将一员　　　，都司一员，守备一员　　　，千总四员。

长沙县设防守一员

原编民壮六十馀名　　　，弓兵十二名。长协制兵原额一千五百名，内马一、步九。康熙二十一年十二月内，奉文裁汰额兵四百二十名，实留马步战守兵一千零八十名。

长沙卫屯丁，顺治七年奉议“留屯丁三百六十九名，派拨九门城铺鼓吹铳炮之用，馀俱裁。” 善化县原编勇壮六十馀名。

弓兵二十名

按：明制，改元帅府为“都使司” ，以勋戚领之，驻札省城，而以各卫隶焉。其调遣征发，统于五军都督府。景泰间，设“巡抚湖广赞理军务都御史一员，镇守湖广挂平蛮将军印总兵官一员，而以清军屯田副使、道二员分治之。续设巡抚偏沅等处地方提督军务兼理粮饷都御史一员。” 然湖南兵屯之制，犹未为画一也。

皇清初，因明之旧。康熙三年，始从部议，沅抚移镇长

沙其经制始可悉举

长沙卫军操

顺治间设守备一员

按“明甲辰三月始立潭州卫，命指挥丘广领焉。洪武五年七月改为长沙卫，以各布政司并本省各府州县民自归附丘指挥并南雄侯江英侯部下者，垛充本卫军士，共得五千六百名，置左右、中、前、后为五所，后调五百六十名守卫灌阳千户所，后革去。永平府龙山县旗军一百五十名有奇，又改勾涿鹿卫旗军一百一名，并沙堤六十人，及断调都匀卫五十五人，调革去卫者八百有奇，其馀调戍武冈、广西为四班。武冈前班八百名有奇，以指挥一员统领之，以千、百户十四员析领之。后戍广西者亦分为二，上班凡四百九十名有奇，统之者指挥一员，析之者千百户有八，下班凡四百六十名有奇，而官亦” 如之。更番之度，则以年为期焉。其馀守城把门者，凡一百五十名，巡捕哨守地方者，凡三百五

十名，局匠窑夫一百一十名。至万历九年，奉文审报，馀丁凑补，见存食粮者止三千名有奇，馀皆死亡逋绝。迄今六十年，实在食粮军人仅一千零三十名，分戍广西武冈郴道外，更番回卫者止五百馀名。崇祯癸未以来，连遭兵寇，杀掠过半。

皇清顺治七年，奉院详议：“留屯丁三百六十九名，泒”

拨九门城铺鼓吹铳炮之用。馀俱裁。

按官制，元有达鲁花赤、正万户、副万户，经历、知事，正千户、副千户、都吏目，镇抚吏目、上百户、下百户之属。“至明洪武初，设指挥使一员，同知二员、佥事四员。永乐后无定员，惟有经历、知事。万历壬午，革知事，馀镇抚正千户、副千户实受百户试，百户所镇抚令史司典吏，后奉军政考选。掌印管马一员，清军管马一员” ，管屯一员，管操一员，巡捕一员，兵道中军一员。

皇清顺治年间，除设守备一员，馀悉裁。